open-index/open-wikipedia-markdown huggingface dataset:
Βέλιμιρ Ζάετς

Ο **Βέλιμιρ Ζάετς** (, 12 Φεβρουαρίου 1956 - ) είναι πρώην Γιουγκοσλάβος (από την Κροατία) διεθνής ποδοσφαιριστής. Από τους καλύτερους κεντρικούς αμυντικούς της εποχής του, έκανε επιτυχημένη καριέρα στη χώρα του και στην Ελλάδα.

## Καριέρα ποδοσφαιριστή
Μετά από μια σπουδαία καριέρα 10 ετών στη Διναμό Ζάγκρεμπ (1 πρωτάθλημα και 2 κύπελλα) μεταγράφηκε στον Παναθηναϊκό.

Με την ομάδα του ΠΑΟ αγωνίστηκε για 4 χρόνια και αποτέλεσε βασικό στέλεχος συνθέτοντας μαζί με τον Χουάν Ραμόν Ρότσα ένα αποδοτικότατο κεντρικό δίδυμο που έδωσε στον Παναθηναϊκό τη βοήθεια να φτάσει έως τους 4 του Κυπέλλου πρωταθλητριών Ευρώπης το 1985 για να αποκλειστεί από τη Λίβερπουλ ενώ συμμετείχε επίσης και στον προημιτελικό του Κυπέλλου ΟΥΕΦΑ το 1988. Κατέκτησε το πρωτάθλημα Ελλάδος το 1986 και το κύπελλο το 1986 και το 1988.

* 1974-1984 Δυναμό Ζάγκρεμπ 238 συμμ. 13 γκολ
* 1984-1988 Παναθηναϊκός 67 συμμ. 11 γκολ

## Εθνική Γιουγκοσλαβίας
Σημαντική ήταν και η προσφορά του στην Εθνική Γιουγκοσλαβίας με την οποία αγωνίστηκε 36 φορές, πολλές από αυτές ως αρχηγός της ομάδας. Συμμετείχε στο Παγκόσμιο Κύπελλο του 1982 και στο Ευρωπαϊκό Πρωτάθλημα Ποδοσφαίρου 1984.

## Προπονητής
Μετά την απόσυρσή του ανέλαβε τη θέση του τεχνικού διεθυντή το διάστημα 1989-1991 στη Δυναμό Ζάγκρεμπ, αργότερα ανέλαβε τη θέση του προπονητή του ΠΑΟ τη σεζόν 1996-1997 χωρίς επιτυχία. Το 1998 ήταν προπονητής της Δυναμό Ζάγκρεμπ και συμμετείχε στο τσάμπιονς Λιγκ.

Το 2004 κατέκτησε το πρωτάθλημα Ελλάδας ως τεχνικός διευθυντής του ΠΑΟ και αμέσως μετά πήρε την αντίστοιχη θέση στην Πόρτσμουθ.

## Διακρίσεις
*Πρωτάθλημα Γιουγκοσλαβίας: 1982
*Κύπελλο Γιουγκοσλαβίας: 1980, 1983
*Πρωτάθλημα Ελλάδας: 1986
*Κύπελλο Ελλάδας: 1986, 1988

## Εξωτερικοί σύνδεσμοι
* 
* 

Κατηγορία:Κροάτες ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Κροάτες προπονητές ποδοσφαίρου
Κατηγορία:Ποδοσφαιριστές Παναθηναϊκού
Κατηγορία:Παράγοντες ΠΑΟ
Κατηγορία:Προπονητές ποδοσφαίρου Παναθηναϊκού
Κατηγορία:Αμυντικοί ποδοσφαιριστές 
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Ευρωπαϊκού Πρωταθλήματος 1984
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές Ντιναμό Ζάγκρεμπ
Κατηγορία:Προπονητές ποδοσφαίρου Πόρτσμουθ ΦΚ
Κατηγορία:Προπονητές ποδοσφαίρου Ντιναμό Ζάγκρεμπ
Κατάλογος (υπολογιστές)

Στους υπολογιστές καλούμε **κατάλογο** ή **φάκελο**, ένα ειδικό αρχείο το οποίο περιέχει πληροφορίες για άλλα αρχεία και καταλόγους. Οι πληροφορίες αυτές είναι το όνομα , μέγεθος , τοποθεσία στην οποία βρίσκεται σε κάποιο δευτερεύον αποθηκευτικό μέσο, ημερομηνία δημιουργίας, δικαιώματα προσπέλασης, ιδιοκτήτης κτλ. 
Ένας κατάλογος που βρίσκεται καταχωρημένος σε έναν κατάλογο
ονομάζεται *υποκατάλογός* του. Έτσι σχηματίζεται μια ιεραρχία καταλόγων, μια δενδροειδής δομή.

## Εξωτερικοί σύνδεσμοι

* Definition of directory by The Linux Information Project (LINFO)
Κατηγορία:Συστήματα αρχείων
Κατηγορία:Επιστήμη υπολογιστών
Πολεμικό Μουσείο (Κιλκίς)

Το **Πολεμικό Μουσείο** του Κιλκίς βρίσκεται στον πευκόφυτο λόφο του Ηρώου που απέχει 2.5 χλμ. νοτιοδυτικά από το κέντρο της πόλης. Κύριο θέμα του μουσείου είναι η τριήμερη μάχη του Κιλκίς-Λαχανά κατά των Βουλγάρων (19-21 Ιουνίου 1913). Τα εκθέματα του μουσείου περιλαμβάνουν ντοκουμέντα από το 1912-1913, προσωπικά αντικείμενα των αξιωματικών που πήραν μέρος στη μάχη του Κιλκίς, στολές, όπλα (όλμους, οβίδες, πυροβόλα κ.α.), και σημαίες συνταγμάτων. Ιδιαίτερο ενδιαφέρον παρουσιάζει ο ανάγλυφος χάρτης και η οπτικοακουστική παρουσίαση της μάχης. Το μουσείο ανήκει στο Υπουργείο Εθνικής Άμυνας και λειτουργεί από το 1966 (το 1971 επεκτάθηκε).

Το μουσείο λειτουργεί καθημερινά από τις 08:00 έως 14:00 και από 17:00 έως 20:00, και τα Σαββατοκύριακα από 08:00 έως 20:00. Διαθέτει μικρό χώρο στάθμευσης για ΙΧ οχήματα (χώρος στάθμευσης για λεωφορεία 300 μ. από το Μουσείο ) και έχει δυνατότητα πρόσβασης για άτομα με ειδικές ανάγκες. Η είσοδος είναι δωρεάν.

## Εξωτερικοί σύνδεσμοι
* Πολεμικό Μουσείο Κιλκίς
* Δορυφορική εικόνα της τοποθεσίας του μουσείου
* Φωτογραφίες των εκθεμάτων του μουσείου

Κατηγορία:Κιλκίς
Κιλκις
Κατηγορία:Μουσεία στην Κεντρική Μακεδονία
Πολεμικό Μουσείο (Χανιά)

Το **Πολεμικό Μουσείο** Χανίων ήταν ένα τοπικό μουσείο πολεμικής ιστορίας, το οποίο σήμερα δεν λειτουργεί καθώς καταστράφηκε ολοσχερώς από φωτιά το 2018. Αναμένεται η εκ νέου δημιουργία του σε χώρους του φρουρίου του Φιρκά.

Στεγαζόταν σε ένα πρώην ιταλικό στρατώνα που κτίστηκε το 1870 σε σχέδια του ιταλού αρχιτέκτονα Μακούζο, δίπλα στον Δημοτικό Κήπο. Τα ιστορικά κειμήλια και το φωτογραφικό υλικό εξέθεταν τη συμμετοχή των Κρητών ως Μακεδονομάχων στον Μακεδονικό Αγώνα, στους Βαλκανικούς Πολέμους (1912 – 13), στην Μικρασιατική Εκστρατεία (1919 – 1922), στον Α' και Β’ Παγκόσμιο Πόλεμο και στη διάρκεια της Κατοχής (1941 – 45). Το κτίριο του στρατώνα καταστράφηκε ολοσχερώς από πυρκαγιά στις 22 Ιουλίου 2018.

## Παραπομπές


Χανια
Κατηγορία:Μουσεία στα Χανιά
Δημοτικό Πάρκο Σιδηροδρόμων Καλαμάτας

Το **Δημοτικό Πάρκο Σιδηροδρόμων [[Καλαμάτα]]ς** λειτουργεί από το 1986 μετά από πρωτοβουλία του δήμου, με συμμετοχή του Συλλόγου Φίλων του Σιδηροδρόμου (Σ.Φ.Σ.).  Το μουσείο αποτελείται από έναν πρώην σταθμό του Ο.Σ.Ε. και ένα πάρκο 54 στρεμμάτων.

## Ο σταθμός
Στα εκθέματα του Μουσείου περιλαμβάνονται, ο σταθμός και η περιοχή του, με διώροφο οικίσκο σταθμαρχείου, τέσσερις πλατφόρμες επιβίβασης με περίπτερο εισόδου ο υδατόπυργος, τρεις κρουνοί ατμαμαξών και τιμονιέρες, μεταλλική πεζογέφυρα, μήκους 28 μ., κατά τον άξονα του σταθμαρχείου, καθώς και μικροστοιχεία οργάνωσης του σιδηροδρομικού τοπίου (κλειδιά αλλαγής, φανοί, στάνζες).

## Εκθέματα
Εκτίθενται επτά ατμάμαξες (Εκ των οποίων 2 Δι κατασκευής Breda και 2 Ζς των ΣΠΑΠ) και μια ντηζελάμαξα, ένας χειροκίνητος γερανός (1890), δύο δρεζίνες (ποδήλατη και χειροκίνητη), τρία επιβατηγά οχήματα Α' θέσης, πέντε Α'-Β' θέσης (1885), οκτώ φορτηγά οχήματα διαφόρων τύπων (1885-1947). Υπάρχουν επίσης και οχήματα των ΣΠΑΠ, ΣΘ και ΕΗΣ, τα οποία χρησιμεύουν ως αναψυκτήρια, βιβλιοθήκες, βοηθητικοί χώροι κλπ. Μετά τον σεισμό του 1986, πολλά βαγόνια αποτέλεσαν καταφύγιο αστέγων. 

## Παραπομπές


## Εξωτερικοί σύνδεσμοι
* Αναλυτική περιγραφή του sfsm.gr
* 

Καλαματας
Παρκο Σιδηροδρομων
Θεωρία βαθμίδας

Στη φυσική, οι **θεωρίες βαθμίδας** (**[[αγγλική γλώσσα|αγγλ:]] gauge theories**) είναι θεωρίες οι οποίες βασίζονται στην ιδέα ότι κάποιοι μετασχηματισμοί συμμετρίας μπορούν να εφαρμοστούν και τοπικά και ολικά.

Οι θεωρίες βαθμίδας είναι πολύ σημαντικές, καθώς παρέχουν έναν ενιαίο φορμαλισμό περιγραφής των κβαντικών θεωριών πεδίου του ηλεκτρομαγνητισμού, της ασθενούς και της ισχυρής αλληλεπίδρασης, κάτι που γίνεται στο καθιερωμένο μοντέλο της σωματιδιακής φυσικής.

Κατηγορία:Σωματιδιακή φυσική
Κατηγορία:Μαθηματική φυσική
Γιάννης Γκαλίτσιος

Ο **Γιάννης Γκαλίτσιος** (Σαραντάπορο Λαρίσης, 15 Μαΐου 1958) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού. Οι γιοι του, Γιώργος και Αλέξανδρος, ακολούθησαν τα ποδοσφαιρικά του βήματά.

## Καριέρα
### Σε συλλογικό επίπεδο
Mεταγράφηκε στoν Π.Ο. Ελασσόνας από το AO Σαραντάπορο και αγωνίστηκε στη Β' Εθνική το 1977-78. To 1979, μεταγράφηκε στην ΑΕΛ με τη φανέλα της οποίας αγωνίστηκε στο σύνολο της καριέρας του. Μαζί με τον Γιάννη Βαλαώρα αποτέλεσαν τους ηγέτες της μεγάλης ομάδας της Λάρισας της δεκαετίας του 1980. Σε 14 χρόνια, από το 1980 έως το 1993, αγωνίστηκε με την ΑΕΛ σε 399 αγώνες και σκόραρε 10 γκολ.

Το Δεκέμβριο του 1993  μετά την αποχώρηση του Γιάτσεκ Γκμοχ και την έλευση του Χρήστου Αρχοντίδη μεταγράφηκε στον Α.Ο. Τρίκαλα. Tον υποδέχτηκε o προπονητής τότε στον ΑΟΤ, Θωμάς Δράμαλης (συμπαίκτης του στην ΑΕΛ). Ο Γκαλίτσιος έμεινε το υπόλοιπο της σεζόν 93-94 στα Τρίκαλα καθώς και στην αρχή της περιόδου 94-95 προσφέροντας αρκετά στην ομάδα. Στο παιχνίδι Α.Ο. Κιλκισιακός - AOT (2-1), Γιάννης Γκαλίτσιος είχε πετύχει το μοναδικό του γκολ με την φανέλα του ΑΟΤ. Tο 1995 κρέμασε τα ποδοσφαιρικά παπούτσια του σε ηλικία 37 ετών.

### Στην Εθνική Ελλάδας
Στις 10 Φεβρουαρίου 1982 αγωνίστηκε για πρώτη φορά με την Ελλάδα, στον εντός έδρας φιλικό αγώνα εναντίον της Ανατολικής Γερμανίας, υπό τις οδηγίες του Χρήστου Αρχοντίδη. Συνολικά με τη γαλανόλευκη φανέλα αγωνίστηκε 17 φορές.

## Τίτλοι-διακρίσεις
* 1988 πρωτάθλημα Ελλάδος
* 1985 κύπελλο Ελλάδος
* 1982 φιναλίστ κυπέλλου
* 1984 φιναλίστ κυπέλλου
* 1983 δεύτερη θέση στο πρωτάθλημα

## Παραπομπές


## Εξωτερικοί σύνδεσμοι

* Η καριέρα του Γιάννη Γκαλίτσιου στο national-football-teams
* Το προφίλ του Γιάννη Γκαλίτσιου στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Π.Ο. Ελασσόνας
Κατηγορία:Αμυντικοί ποδοσφαιριστές
Κλήμης

Το όνομα **Κλήμης** μπορεί να αναφέρεται σε έναν από τους παρακάτω:

* Κλήμης ο Αλεξανδρεύς

* Πατριάρχης Κλήμης

## Πάπες Ρώμης
* Κλήμης Α΄
* Κλήμης Β΄
* Κλήμης Γ΄
* Κλήμης Δ΄
* Κλήμης Ε΄
* Κλήμης ΣΤ΄
* Κλήμης Ζ΄
* Κλήμης Η΄
* Κλήμης Θ΄
* Κλήμης Ι΄
* Κλήμης ΙΑ΄
* Κλήμης ΙΒ΄
* Κλήμης ΙΓ΄
* Κλήμης ΙΔ΄

## Αντίπαπες Ρώμης
* Κλήμης Γ΄
* Κλήμης Ζ΄
* Κλήμης Η΄
Υπουργείο Πολιτισμού και Τουρισμού (Ελλάδα)

Το **Υπουργείο Πολιτισμού και Τουρισμού (ΥΠ.ΠΟ.Τ.)** (2009-2012) ήταν ο ελληνικός κρατικός φορέας, έργο του οποίου  η προστασία, η διάσωση και προβολή της πολιτιστικής κληρονομιάς, όπως επίσης η ανάπτυξη των τεχνών εν γένει στην Ελλάδα για την περίοδο 2009-2012. Στη δομή του υπουργείου εντασσόταν η Γενική Γραμματεία Αθλητισμού, αρμόδια για τη διοίκηση και διαχείριση ζητημάτων του ελληνικού αθλητισμού εν γένει. Οι αποκεντρωμένες υπηρεσίες του υπουργείου απαρτίζονταν από εφορείες αρχαιοτήτων, εφορείες νεοτέρων μνημείων και μουσεία σχηματίζοντας ευρύ δίκτυο σε όλη την ελληνική επικράτεια. Επιπλέον ήταν αρμόδιο για όλα τα θέματα τουριστικής ανάπτυξης της χώρας.  

Στις 21 Ιουνίου 2012, το Υπουργείου Πολιτισμού και Τουρισμού καταργήθηκε και οι υπηρεσίες του οι σχετικές με τον Πολιτισμό συγχωνεύτηκαν με το Υπουργείο Παιδείας, Διά Βίου Μάθησης και Θρησκευμάτων στο Υπουργείο Παιδείας και  Θρησκευμάτων, Πολιτισμού και Αθλητισμού, ενώ οι υπηρεσίες του σχετικά με τον τουρισμό συγκρότησαν νέο υπουργείο, το Υπουργείο Τουρισμού (Ελλάδα).

## Δομή
Στην κορυφή της δομής του υπουργείου βρίσκεται ο εκάστοτε υπουργός με δεύτερο στην ιεραρχία τον υφυπουργό. Ακολουθεί ο γενικός γραμματέας του υπουργείου και ο προσφάτως αναδειχθείς γενικός γραμματέας Ολυμπιακής Αξιοποίησης. Στη συνέχεια αναπτύσσονται οι Γενικές Διευθύνσεις Αρχαιοτήτων και Πολιτιστικής Κληρονομιάς, Αναστήλωσης Μουσείων και Τεχνικών Έργων, Σύγχρονου Πολιτισμού και Διοικητικής Υποστήριξης, οι οποίες λειτουργούν μέσω των Κεντρικών, Περιφερειακών και Ειδικών Περιφερειακών Υπηρεσιών και των Εποπτευόμενων οργανισμών. Στο υπουργείο λειτουργούν πέραν του Γραφείου Υπουργού και του γενικού γραμματέα, ανεξάρτητα γραφεία Νομικού Συμβούλου του Κράτους, Παρέδρου του Ελεγκτικού Συνεδρίου, Τύπου και Δημοσίων Σχέσεων και Πληροφόρησης του Κοινού.

## Ιστορία
* Στις 26 Ιουλίου 1985 με τον Ν. 1558/1985 το Υπουργείο Πολιτισμού και Επιστημών μετονομάστηκε σε Υπουργείο Πολιτισμού.
* Στις 7 Οκτωβρίου 2009 με το Π.Δ. 186/2009, μετά από πρόταση του πρωθυπουργού Γιώργου Α. Παπανδρέου, τα Υπουργεία Πολιτισμού και Τουριστικής Ανάπτυξης συγχωνεύθηκαν στο Υπουργείο Πολιτισμού και Τουρισμού.
* Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Αντώνη Σαμαρά, το Υπουργείο Πολιτισμού και Τουρισμού καταργήθηκε και κάποιες υπηρεσίες του συγχωνεύτηκαν στο Υπουργείο Παιδείας και Θρησκευμάτων, Πολιτισμού και Αθλητισμού, ενώ άλλες συγκρότησαν το νέο Υπουργείο Τουρισμού (Ελλάδα).

## Διατελέσαντες Υπουργοί Πολιτισμού και Τουρισμού

## Δικτυακοί τόποι
*Υπουργείο Πολιτισμού και Τουρισμού 

## Παραπομπές


Κατηγορία:Υπουργείο Πολιτισμού και Τουρισμού (Ελλάδα)
Πολιτισμου και Τ
Ποντ ντε Σουέρτ

Το **Πον ντε Σουέρτ** () είναι η πρωτεύουσα της κομητείας της Άνω Ριβαγόρσα της Καταλονίας που ανήκει στην επαρχία της Λιέιδα στην Ισπανία. Είναι τοποθετημένο σε υψόμετρο 841 μ. και στην ακτή του ποταμού Νογέρα Ριβαγορσάνα, όπου συναντάται η κοιλάδα του Μπαραβές με αυτές του Μποΐ, της Καστανέζα και του Βιου.

## Τοπωνύμιο
Το όνομα της κωμόπολης είναι το ίδιο με αυτό του γειτονικού Σορτ: και τα δύο προέρχονται από τη βασκική λέξη sort ('γέφυρα'). Είναι ένα από τα πολλά βασκικά τοπωνύμια που εντοπίζονται στα Πυρηναία όρη που αποδεικνύουν την ύπαρξη σημαντικών βασκικών πληθυσμών στην περιοχή μέχρι τουλάχιστον τον 9ο αιώνα.

## Μνημεία
Στο Πον ντε Σουέρτ διατηρούνται αρκετά μνημεία του παρελθόντος, όπως η κεντρική πλατεία (*Plaça Major*) και η πλατεία του εμπορίου, η ρωμανική εκκλησία που ανακαινίστηκε τον 18ο αιώνα και το μοναστικό ανάκτορο, όμορφο παράδειγμα γοτθικής αρχιτεκτονικής, το οποίο ξανακατοικείται από τα τέλη του 20ού αιώνα. 

Κατά την επέκταση του χωριού κατασκευάστηκε το 1955 η καινούρια εκκλησία, έργο του μηχανικού Εδουάρδο Τορόχα και του αρχιτέκτονα Ροδρίγεθ Μιχάρες. Πρόκειται για ένα έργο μοντέρνας αρχιτεκτονικής με μία ενιαία αίθουσα.

## Γύρω περιοχή
Με την προσάρτηση των κοινοτήτων του Λιεσπ (*Llesp*), του Μαλπάς (*Malpàs*) και του Βιου ντε Λιεβάτα(*Viu de Llevata*, η έκταση του δήμου έχει αγγίξει τα 150 χλμ² και περιλαμβάνει ένα σύνολο από μικρούς οικισμούς με ελάχιστους κατοίκους ο καθένας. Από αυτούς ξεχωρίζουν τα Castelló de Tor, Irán, Casós, Corroncui, Erillcastell, Esperan o Gotarta.

Ακολουθεί κατάλογος των οικισμών γύρω από το Πον ντε Σουέρτ μαζί με τον πληθυσμό τους.

## Πολιτική
Ο δήμαρχος του Πον ντε Σουέρτ είναι ο Αλβέρ Αλίνς που πρόσκειται στο κόμμα CiU και κατέχει τη θέση από το 1999. 

## Παραπομπές


## Εξωτερικοί σύνδεσμοι

*Επίσημη σελίδα του δήμου του Ποντ ντε Σουέρτ (Στα καταλανικά)
*Πληροφορίες από τη σελίδα της επαρχίας της Γέιδα (Στα καταλανικά)
Κατηγορία:Πόλεις της Καταλονίας
Βραβεία Saturn

Τα **Βραβεία Saturn** είναι κινηματογραφικά και τηλεοπτικά βραβεία. Απονέμονται ετησίως από την Ακαδημία ταινιών επιστημονικής φαντασίας, φαντασίας και τρόμου προς τιμήν των καλύτερων ταινιών επιστημονικής φαντασίας, φαντασίας και τρόμου.

Παρόμοια με άλλα βραβεία, όπως τα Όσκαρ και τα Βραβείο Γκράμι, έτσι και στα βραβεία Saturn ψηφίζουν για την απονομή τους τα μέλη της ακαδημίας. Επίσης, απονέμονται ειδικά βραβεία όπως το τιμητικό βραβείο στον συγκεκριμένο τομέα. 

Το ίδιο το βραβείο είναι ένα αγαλματίδιο που απεικονίζει τον πλανήτη Κρόνο, τον οποίο αντί για τους δακτυλίους του τον περιστρέφει ένα κομμάτι ταινίας. Τα βραβεία, τα οποία αρχικά λεγόταν *Golden Scroll*, απονέμονται από το 1972.
## Κατηγορίες
### Κινηματογράφος
* Καλύτερη ταινία επιστημονικής φαντασίας
* Καλύτερη ταινία φαντασίας
* Καλύτερη ταινία τρόμου
* Καλύτερη ταινία δράσης/θρίλερ
* Καλύτερη ταινία κινουμένων σχεδίων
*Καλύτερης διεθνούς ταινίας
* Α' Ανδρικός ρόλος 
* Α' Γυναικείος ρόλος 
* Β' Ανδρικός ρόλος 
* Β' Γυναικείος ρόλος 
* Καλύτερος νέος ηθοποιός 
* Καλύτερη σκηνοθεσία 
* Καλύτερο σενάριο 
* Καλύτερη μουσική επένδυση 
* Καλύτερο μακιγιάζ 
* Καλύτερα κοστούμια 
*Καλύτερου μοντάζ 
* Καλύτερα ειδικά εφέ

### Τηλεόραση
* Καλύτερη σειρά (Network Television) 
* Καλύτερη σειρά (Syndicated/Cable Television) 
* Καλύτερη τηλεοπτική παρουσίαση
* Α' Ανδρικός τηλεοπτικός ρόλος 
* Α' Γυναικείος τηλεοπτικός ρόλος 
* Β' Ανδρικός τηλεοπτικός ρόλος 
* Β' Γυναικείος τηλεοπτικός ρόλος 

### DVD
* Καλύτερο DVD Release (ταινία) 
* Καλύτερο DVD Special Edition Release 
* Καλύτερο Television DVD Classic Film Release 
* Καλύτερο DVD Collection 
* Καλύτερο DVD Release (τηλεόραση) 

### Ειδικά βραβεία
* The George Pal Memorial Award 
* The President's Memorial Award 
* The Life Career Award 

## Εξωτερικοί Σύνδεσμοι
* Saturn Award  στο IMDb

Saturn
Τζόγκα

thumb|300px|Τζόγκα του 18ου αιώνα
Η **Τζόγκα** (εκ της γαλλικής "*jonque*", αγγλικής "*junk*" και μαλαϊκή *άτζογκ*) ήταν τύπος πολεμικού πλοίου του παλαιού αυτοκρατορικού κινεζικού ναυτικού. Ήταν τρικάταρτο με ανυψωμένη πρύμνη και έφερε ωτοειδή ψάθινα πανιά τα οποία με οριζόντιες εγκάρσιες κεραίες αναδιπλώνονταν σταδιακά κατά ριπές αυξομειώνοντας έτσι την επιφάνειά τους σε οποιοδήποτε καθ΄ ύψος σημείο τους. Είχε χωρητικότητα από 100 μέχρι 500 τόνους. Στο σχήμα του σκάφους έμοιαζε με την καραβέλα. Ίσως να πρόκειται για το περιγραφόμενο από τον Αρριανό αρχαίο "*κότυβον*".

Εξακολουθούσε να χρησιμοποιείται μέχρι τον προηγούμενο αιώνα ως παράκτιο ιστιοφόρο περιπολικό εξοπλισμένο με πυροβόλα για την προστασία των ακτών κυρίως από πειρατές που χρησιμοποιούσαν κι εκείνοι παρόμοια μικρότερα σκάφη που αν και στερούνταν σε ταχύτητα έπλεαν όμως ασφαλώς. Όπως και στα ευρωπαϊκά πολεμικά πλοία, κατά τον Μεσαίωνα, η πλώρη της Τζόγκας απεικόνιζε κάποιο πρόσωπο (ακρόπρωρο) τα δε όκια (οπές) από τις οποίες φέρονταν οι άγκυρες ή τα ναυτικά σχοινιά αυτών ήταν ζωγραφισμένα ως μάτια προκειμένου "*… να βλέπει η Τζόγκα τους θαλάσσιους κινδύνους και να τους αποφεύγει.*", κατά παλαιό σινικό αυτοκρατορικό διάταγμα.
* Στα τέλη της δεκαετίας του "70 όταν οι Αμερικανοί εγκατέλειψαν το Βιετνάμ πολλοί εθνικιστές Βιετναμέζοι κατέφυγαν κατά κύματα, με τέτοιο τύπο πλοίων, ως πρόσφυγες, στο Χονγκ Κονγκ.

## Δείτε επίσης
* Στόλος των Θησαυρών

## Εξωτερικοί σύνδεσμοι
* 

Κατηγορία:Πολεμικά πλοία
Κατηγορία:Ιστορία της Κίνας
Κατηγορία:Ιστιοφόρα
Αριστόμαχος

Το όνομα **Αριστόμαχος** έφεραν τα παρακάτω πρόσωπα:

## Μυθολογικά
* Ο Αριστόμαχος του Ταλαού ένας από τους «Επτά επί Θήβας»
* Ο Αριστόμαχος ο Ηρακλείδης, πατέρας του Τημένου
* Ο Αριστόμαχος ο ιατρός ο «ήρως ιατρός»της Αττικής
* Μνηστήρας της Ιπποδάμειας ο οποίος θανατώθηκε από τον πατέρα της Οινόμαο

## Ιστορικά
* Αριστόμαχος Α΄, τύραννος του Άργους
* Αριστόμαχος Β΄, γιος του προηγούμενου
* Αριστόμαχος ο Κροτωνιάτης, ηγέτης του Κρότωνα
* Αριστόμαχος ο Σολεύς συγγραφέας και φυσιοδίφης από τους Σόλους της Κύπρου
Αλμυρά έρημος

Με το όνομα **Αλμυρά έρημος** φέρεται όλη η νότια από του ποταμού Σαγγάριου και του Γκεούκ ή Ιλιτζά-τσαϊ έκταση της Λυκαονίας στη Μικρά Ασία και ακριβώς μεταξύ των λιμνών Τουζ-γκιόλ (της *Τάκας* ή *Καρατίας* των αρχαίων Ελλήνων), που βρίσκεται σε υψόμετρο 910 μέτρων, και Ακσεχίρ-γκιόλ. Η Αλμυρά έρημος αποτελεί ένα ευρύτατο οροπέδιο με ελάχιστη βλάστηση, γεγονός που την καθιστά πολύ αραιοκατοικημένη. Στο ΒΔ. άκρο της, στους αρχαίους χρόνους ήταν η εξέχουσα πόλη Αμόριο καθώς και άλλες πολλές ελληνικές πόλεις της Λυκαονίας (Αβρόστολα, Αλυάττη, Αφράζεια, Βάκρον, Βερισσός, Βετεστόν, Πλίτενδον, Τολιστόχορα, Τύσκος, κ.ά).

Κατά την Μικρασιατική Εκστρατεία από την αλμυρά έρημο ως ζώνη επιχειρήσεων προέλασε η ελληνική στρατιά της Μικράς Ασίας κατά το μεγαλύτερο μέρος αυτής υπό τον στρατηγό Α. Παπούλα, προκειμένου στη συνέχεια να κινηθεί προς την Άγκυρα (από Ν. προς Β.) ενώ συγχρόνως ακολουθούσε  διάταξη ως αριστερή πτέρυγα της από Σαγγάριο (από Δ. προς Α.) κινούμενης έτερης ελληνικής δύναμης με τον αυτό αντικειμενικό σκοπό.

Κατηγορία:Λυκαονία
Κατηγορία:Μικρασιατική Εκστρατεία
Κατηγορία:Έρημοι
Τσερκέζοι

Στη δεκαετία του 1860 όταν η Κιρκασία καταλήφθηκε από τους Ρώσους, μερικές χιλιάδες Κιρκάσιοι, που ανήκαν στη αίρεση των μουριδών, μετά από σθεναρή αντίστασή τους, υπό την ηγεσία του ιμάμη Σαμίλ κατά του Ρωσοκοζάκου στρατηγού Γερμόλωφ που, εφαρμόζοντας τη τακτική της καμένης γης κατέλαβε τα οχυρά τους, αναγκάστηκαν να καταφύγουν στην Οθωμανική Αυτοκρατορία παρά να υποστούν το ζυγό των απίστων (χριστιανών). 

Οι **Τσερκέζοι** (Κιρκάσιοι) όπως ονομάζονταν τότε έγιναν δεκτοί από τις οθωμανικές αρχές κατ' εφαρμογή του δόγματος του πανισλαμισμού που είχε ήδη ξεκινήσει από τους Σουλτάνους και είχε υιοθετήσει το οθωμανικό κατεστημένο. Τότε η οθωμανική διοίκηση εκμεταλλευόμενη το θρησκευτικό μένος τους χρησιμοποίησε αυτούς ως μέσο ανταγωνισμού και καταπίεσης των χριστιανών της επικράτειας τοποθετώντας τους σε ευαίσθητες περιοχές όπως στην Μακεδονία αλλά και στην Αρμενία. Οι Τσερκέζοι πραγματικά άριστοι ιππείς δημιούργησαν στρατιωτικά αμιγή έφιππα τμήματα που χρησιμοποιήθηκαν σε όλους τους πολέμους που διεξήχθησαν στο τέλος του 19ου και αρχές του 20ου αιώνα. Στη διάρκεια του Ελληνοτουρκικού πολέμου του 1897 περίπου το 1/4 του οθωμανικού ιππικού ήταν Τσερκέζοι.

* Οι Τσερκέζοι δεν θα πρέπει να συγχέονται με τους Τσέτες που αποτελούσαν παρόμοια άτακτα σώματα στη Μικρασιατική εκστρατεία.

Κατηγορία:Ελληνοτουρκικός πόλεμος (1897)
Κατηγορία:Ιστορία της Οθωμανικής Αυτοκρατορίας
Κατηγορία:Κιρκάσιοι
Τάσος Βαβατσικλής

Ο **Τάσος Βαβατσικλής** (Κομοτηνή, 1950 - Θεσσαλονίκη, 30 Ιανουαρίου 2021) ήταν Έλληνας δημοσιογράφος και πολιτικός. Από το 2002 ως το 2006 διατέλεσε δήμαρχος Κομοτηνής.
Ήταν απόφοιτος του Οικονομικού Τμήματος της Νομικής Σχολής του Αριστοτέλειου Πανεπιστημίου Θεσσαλονίκης.

## Βιογραφία
Δημοσιογράφος στο επάγγελμα, εργάστηκε από το 1981 στο Υπουργείο Τύπου και Μέσων Μαζικής Ενημέρωσης, το σημερινό Υπουργείο Επικρατείας.

Μέλος του Δημοτικού Συμβουλίου Κομοτηνής από το 1979, ανελλιπώς σε διάφορες επιτελικές θέσεις και από το 1991 μέχρι το 2002 Αντιδήμαρχος. Στις 14 Αυγούστου του 2002 με ομόφωνη απόφαση της πλειοψηφούσας παράταξης του Δημοτικού Συμβουλίου Κομοτηνής «Νέα Πορεία», που πάρθηκε μετά από τον θάνατο του δημάρχου Γιώργου Παπαδριέλλη, εξελέγη δήμαρχος Κομοτηνής, αξίωμα το οποίο συνέχισε να διατηρεί και έπειτα από τις δημοτικές εκλογές της 20ής Οκτωβρίου του 2002. Τον Φεβρουάριο του 2003 εκλέχθηκε πρόεδρος της Τοπικής Ένωσης Δήμων και Κοινοτήτων Νομού Ροδόπης.

Στις δημοτικές εκλογές του 2006 εξελέγη και πάλι δημοτικός σύμβουλος, επικεφαλής της μείζονος αντιπολίτευσης. Ήταν παντρεμένος με τη Μαρία Ξενοδοχίδου και απέκτησαν δύο γιους.

Ο Τάσος Βαβατσικλής απεβίωσε στις 30 Ιανουαρίου 2021.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Δήμαρχοι Κομοτηνής
Τζουμπές

Ο **Τζουμπές** ή *τσουμπές* (αλλιώς και *μπινίσια* ή *ντουλαμάδες*) ήταν ένα είδος παλτού (με μανίκια) ή μπέρτας (χωρίς μανίκια) που εκτεινόταν μέχρι τον αστράγαλο. Χρησιμοποιήθηκε ευρέως στα χρόνια από την Τουρκοκρατία μέχρι και τα τέλη του 19ου αιώνα.

## Περιγραφή
Ο τζουμπές ήταν ένας ανατολίτικης προέλευσης μακρύς επενδύτης. Κάποιοι τζουμπέδες είχαν μανίκια, άλλοι όχι. Ως ενδυματολογική επιλογή απευθυνόταν κυρίως στους προκρίτους (κοτζαμπάσηδες) και τους  υψηλόβαθμους ιερωμένους. Ήταν ανοικτός εμπρός έως κάτω. Κατασκευαζόταν από υφάσματα βιοτεχνικής ή βιομηχανικής παραγωγής. Οι ακριβότεροι και καλύτεροι ποιοτικά τζουμπέδες ήταν επενδυμένοι ή διακοσμημένοι με είδη γούνας ( σαμούρι, ερμίνα, αστραχάν, κακούμι κλπ ). Ήταν το αντίστοιχο ένδυμα της μακριάς μπέρτας που ήταν σε χρήση στη Δυτική Ευρώπη. Περίπου το ίδιο ένδυμα φέρουν σήμερα επίσημα οι Άραβες μονάρχες σε χρώμα μαύρο ή καφέ.

Ως παρώνυμο περισσότερο όμως σκωπτικό: «*ο Τζουμπές*(!)», λέγονταν για τον Έλληνα πολιτικό και πρωθυπουργό Δημήτριο Βούλγαρη επειδή φορούσε συνέχεια τέτοιο ένδυμα και γινόταν στόχος σατυρικών εφημερίδων και γελοιογράφων. Παρά τα καυστικά σχόλια, ο Βούλγαρης ήταν απτόητος και συνέχιζε να φοράει τζουμπέ, καθώς τον θεωρούσε πολύ κομψό ένδυμα που κακώς είχε φύγει από τη μόδα.

## Δείτε επίσης
*Τσακώνικη ενδυμασία
## Παραπομπές


## Βιβλιογραφία
*Ιωάννα Παπαντωνίου, Η Ελληνική ενδυμασία. Από την αρχαιότητα ως τις αρχές του 20ου αιώνα, εκδ. Εμπορική Τράπεζα της Ελλάδος, Αθήνα, 2000, σελ. 131,135.
*Κωνσταντίνα Μπάδα, Σημειώσεις για τον υλικό πολιτισμό (18ος - 20ός αιώνας, Πανεπιστήμιο Ιωαννίνων, Γιάννενα, σελ. 160 - 161.

Κατηγορία:Ελληνικές φορεσιές
Παπαϊωάννου

Το ελληνικό επώνυμο **Παπαϊωάννου** μπορεί να αναφέρεται σε κάποιο από τα παρακάτω πρόσωπα:

* Ανδρέας Τ. Παπαϊωάννου, βουλευτής Δράμας με την ΕΡΕ.
* Γιάννης Α. Παπαϊωάννου, συνθέτης κλασικής μουσικής.
* Γιάννης Παπαϊωάννου, συνθέτης και μουσικός του ρεμπέτικου.
* Δέσποινα Παπαϊωάννου, καλαθοσφαιρίστρια.
* Δημήτρης Παπαϊωάννου, χορογράφος και σκηνοθέτης, επιμελήθηκε την καλλιτεχνική πλαισίωση της τελετής έναρξης των Ολυμπιακών Αγώνων της Αθήνας (2004).
* Ελεάνα Παπαϊωάννου, τραγουδίστρια, κόρη του ποδοσφαιριστή Λάκη Παπαϊωάννου.
* Κωνσταντίνος Μ. Παπαϊωάννου (1902-1982), αρεοπαγίτης, πρώην πρόεδρος του Αρείου Πάγου.
* Κωνσταντίνος Παπαϊωάννου, φυσικομαθηματικός.
* Κωνσταντίνος Παπαϊωάννου (1949), Νομάρχης Ηρακλείου.
* Κώστας Παπαϊωάννου, δημοσιογράφος, εκδότης της εφημερίδας Το Ποντίκι.
* Λάκης Παπαϊωάννου, πρώην διεθνής ποδοσφαιριστής.
* Μιλτιάδης Παπαϊωάννου, βουλευτής.
* Μίμης Παπαϊωάννου, πρώην διεθνής ποδοσφαιριστής.
* Παντελής Παπαϊωάννου, μακεδονομάχος οπλαρχηγός από το Κολέσινο Στρώμνιτσας
* Παύλος Παπαϊωάννου: Πρώην διεθνής ποδοσφαιριστής.
Αριστόδημος

Το όνομα **Αριστόδημος** έφεραν τα παρακάτω πρόσωπα:

## Μυθολογικά

* Αριστόδημος ο Ηρακλείδης απόγονος του Ηρακλή και μυθικός γενάρχης των δύο βασιλικών οικογενειών της Σπάρτης.

## Ιστορικά
* Αριστόδημος ο Μεσσήνιος, ήρωας του Α' Μεσσηνιακού Πολέμου.
* Αριστόδημος ο Μαλακός, τύραννος της Κύμης στη Μεγάλη Ελλάδα.
* Αριστόδημος ο Χρηστός, τύραννος της Μεγαλόπολης τον 6ο αιώνα π.Χ..
* Αριστόδημος ο Αιγιεύς, πλατωνικός φιλόσοφος, φίλος του Πλουτάρχου.
* Αριστόδημος ο Θηβαίος, που συνέλεξε τα «Θηβαϊκά επιγράμματα»
* Αριστόδημος ο Λακεδαιμόνιος, επιζών της μάχης των Θερμοπυλών
* Αριστόδημος ο Ηλείος, ιστοριογράφος του 1ου αιώνα π.Χ. από την Ηλεία.
* Αριστόδημος ο Αλεξανδρεύς, ιστοριογράφος του 1ου αιώνα π.Χ. από την Αλεξάνδρεια.
* Αριστόδημος ο Νυσαίος, ρητοροδιδάσκαλος του 1ου αιώνα π.Χ..
* Αριστόδημος ο ανδριαντοποιός, ανδριαντοποιός περί το 300 π.Χ..
* Αριστόδημος ο ζωγράφος, ζωγράφος από την Καρία.
* Αριστόδημος ο υποκριτής, ηθοποιός από το Μεταπόντιο που έζησε στην Αθήνα τον 4ο αιώνα π.Χ..

* Επίσης, *[[Αριστόδημος (τραγωδία)|Αριστόδημος]]* επιγράφεται μία πεντάπρακτη τραγωδία του Ιταλού δραματουργού Βιτσέντσο Μόντι.

## Σύγχρονα
* Αριστόδημος Γρυπάρης, ευεργέτης
Σημαία του Τζιμπουτί

[right|thumb|219px|[Αρχείο:FIAV 111111.svg|23px Λόγος σημαίας: 4:7]]
Η εθνική **[[σημαία]] του [[Τζιμπουτί]]** αποτελείται από δύο ισομεγέθεις οριζόντιες λωρίδες, χρώματος μπλε (στην κορυφή) και πράσινου, με ένα άσπρο ισοσκελές τρίγωνο, που στηρίζεται στην πλευρά που κυματίζει η σημαία. Στο τρίγωνο βρίσκεται ένα κόκκινο πεντάκτινο αστέρι, σύμβολο των περιοχών όπου ζουν οι Σομαλοί στο κέντρο. Αυτά τα πέντε μέρη είναι η Βρετανική Σομαλιλάνδη, η Σομαλιλάνδη (Σομαλία) και η Ιταλική Σομαλιλάνδη, η Γαλλική Σομαλιλάνδη (Τζιμπουτί), η Ογκαντέν (Αιθιοπία) και η βορειοανατολική Κένυα. Τα χρώματα που χρησιμοποιούνται θεωρείται ότι συμβολίζουν τη γη (πράσινο) και τη θάλασσα και τον ουρανό (μπλε), ενώ η ειρήνη εκπροσωπείται με το λευκό χρώμα και η ενότητα με το ερυθρό αστέρι. Η σημαία υψώθηκε για πρώτη φορά την ημέρα της ανεξαρτησίας, στις 27 Ιουνίου 1977.

## Εξωτερικοί σύνδεσμοι

* Σημαίες του Κόσμου:Τζιμπουτί

Τζιμπουτι
Κατηγορία:Εθνικά σύμβολα του Τζιμπουτί
Εθνόσημο του Τζιμπουτί

right|Το εθνόσημο του Τζιμπουτί

Το **εθνόσημο του [[Τζιμπουτί]]** εισήχθη έπειτα από την ανεξαρτησία, στις 25 Ιουνίου 1977. Έχει στις άκρες του κλαδιά από δάφνη. Στο εσωτερικό υπάρχει ένα κάθετο πολεμικό κοντάρι, μπροστά από το οποίο βρίσκεται μια ασπίδα.

Κάτω από την ασπίδα, δύο χέρια ξεπροβάλλουν και αμφότερα φέρουν ένα μεγάλο μαχαίρι. Αυτά τα δύο χέρια συμβολίζουν τις δύο κυριότερες εθνοτικές ομάδες της χώρας, τους Αφάρ και τους Ισά.

Συμπτωματικά, η μορφή του εθνοσήμου είναι πολύ όμοια με το Εθνόσημο της Ουκρανίας.

## Πηγές
* Νομοθεσία που αφορά το εθνόσημο (στα γαλλικά)

Τζιμπουτι
Κατηγορία:Εθνικά σύμβολα του Τζιμπουτί
Νικόλαος Μιαούλης

Ο **Νικόλαος Μιαούλης** (Ύδρα 1818- Αθήνα 1872) ήταν γιος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Γεννήθηκε στην Ύδρα το 1818. Σπούδασε στη στρατιωτική σχολή του Μονάχου μαζί με τον αδελφό του Αθανάσιο όπου μετά από μικρή εκπαίδευση στον αγγλικό στόλο κατατάχθηκε στο ελληνικό Βασιλικό Ναυτικό ακολουθώντας όμοια εξέλιξη με τον αδελφό του. Όταν ο αδελφός του αναμίχθηκε με την πολιτική ο Νικόλαος Μιούλης ανέλαβε υπασπιστής του Βασιλέως Όθωνα μέχρι της αποχώρησής του στο εξωτερικό. Πέθανε στην Αθήνα το 1872.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.13ος, σελ.546.

Νικολαος
Κατηγορία:Έλληνες αξιωματικοί του Πολεμικού Ναυτικού
Κατηγορία:Αρβανίτες
Χάι Ζάρετ

Ο **Χάι Ζάρετ (Hy Zaret)** ήταν Αμερικανός στιχουργός και μουσικοσυνθέτης. Γεννήθηκε ως Χάιμαν Χάρι Ζαρίτσκι, στις 21 Αυγούστου 1907 και πέθανε στις 2 Ιουλίου 2007). Το τραγούδι που τον έκανε διάσημο (συνδημιουργός του, μαζί με τον Άλεξ Νορθ) είναι η μπαλάντα "Unchained Melody", που σημείωσε επιτυχία το 1955 και γράφηκε για την ταινία "Unchained". Μάλιστα, το εν λόγω τραγούδι είναι ένα από τα πλέον διασκευασμένα στον 20ό αιώνα και προτάθηκε για Όσκαρ Καλύτερου Αρχικού Τραγουδιού.

Το 1935, μαζί με τους Σολ Τσάπλιν και Σάμι Καν, ο Ζάρετ έγραψε το πετυχημένο τραγούδι της ποπ, "Dedicated to You." "One Meatball." Από τη δεκαετία του ' 50 και έπειτα, ο Ζάρετ αφοσιώθηκε στην παιδαγωγική πλευρά της μουσικής. Πέθανε σε ηλικία 100 ετών, το 2007.

## Παραπομπές


## Εξωτερικοί σύνδεσμοι
* Ιστορία του τραγουδιού που τον έκανε διάσημο

Κατηγορία:Αμερικανοί συνθέτες
Υρνηθώ

Στην ελληνική μυθολογία η **Υρνηθώ** ήταν κόρη του βασιλέα του Άργους Τημένου, ενός από τους Ηρακλείδες, και σύζυγος του Δηιφόντη.

Προοριζόταν από τον πατέρα της για τη διαδοχή του θρόνου και για τον λόγο αυτό κίνησε τον φθόνο και το μίσος των αδελφών της Κείσου, Φάλκη, Κερύνη και Αργαίου. Αυτοί σκότωσαν τον πατέρα τους, έδιωξαν την Υρνηθώ μαζί με τον Δηιφόντη και ανεκήρυξαν βασιλιά τον μεγαλύτερο στην ηλικία από αυτούς, τον Κείσο. Αργότερα, με βοηθό την Πειθώ, κατάφεραν να απαγάγουν βίαια την Υρνηθώ από την Επίδαυρο, όπου είχε καταφύγει με τον σύζυγό της. Καταδιωκόμενοι στη συνέχεια από τον Δηιφόντη, σκότωσαν την έγκυο Υρνηθώ.

Στον τόπο της σφαγής της Υρνηθούς, όπου και ετάφη κατά την παράδοση, οι κάτοικοι της Επιδαύρου ανέγειραν ιερό στο όνομά της, το αποκαλούμενο **Υρνήθιον**., ονομασία που έλαβε αργότερα και κοντινός οικισμός.

Η Υρνηθώ αποτελεί ηρωίδα στην αποσπασματικά σωζόμενη τραγωδία του Ευριπίδη *Τημενίδαι,* τριλογία μαζί με τις τραγωδίες *Τήμενος* και *Αρχέλαος.*

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

## Εξωτερικοί σύνδεσμοι
* Spencer, Noel (2 Νοεμβρίου 2020). «Hyrnetho and the Dark Age of Greek Myth». *The Center for Hellenic Studies* (στα Αγγλικά). Ανακτήθηκε στις 12 Αυγούστου 2023.

Υρνηθ
Ανδρέας Κριεζής

Το ονοματεπώνυμο Ανδρέας Κριεζής μπορεί να αναφέρεται στους:

* Ανδρέα Κριεζή, (1816-1880) ζωγράφο
* Ανδρέα Κριεζή, (περί το 1914) αρχιτέκτονα
Ανδρέας Κριεζής (ζωγράφος)

Ο **Ανδρέας Κριεζής** (1813 - π. 1880) ήταν σημαντικός Έλληνας ζωγράφος, λιθογράφος και αγιογράφος του 19ου αιώνα.

## Βιογραφία
Γεννήθηκε στην Ύδρα και ήταν γιός του εμποροπλοιάρχου Δημητρίου Κριεζή, γόνου της αρχοντικής υδραϊκής οικογένειας Κριεζή. Εργάστηκε για μικρό χρονικό διάστημα στο εθνικό τυπογραφείο και λιθογραφείο των Αθηνών και το 1839 πήγε στο Παρίσι όπου σπούδασε ζωγραφική και συνέχισε την ενασχόλησή του με τη λιθογραφία. Ολοκλήρωσε τις σπουδές του το 1846 και το 1851 διορίστηκε καθηγητής ιχνογραφίας και αργότερα καλλιγραφίας στο Ελληνικό Γυμνάσιο Σύρου, όπου δίδαξε έως το 1868. 

Σε ότι αφορά την εκθεσιακή του δραστηριότητα, αναφέρονται οι συμμετοχές του στα Ολύμπια του 1859 και του 1875 και στην έκθεση του Παρισιού το 1867 όπου παρουσίασε προσωπογραφία του Λάζαρου Κουντουριώτη. Πιστεύεται πως απεβίωσε, περίπου, το 1880.

## Έργο
Τα γνωστά έργα του Κριεζή χρονολογούνται μεταξύ των ετών 1841 και 1877. Ασχολήθηκε κατά κύριο λόγο με τις προσωπογραφίες, με τις περισσότερες από αυτές να απεικονίζουν μέλη αρχοντικών οικογενειών των ελληνικών νησιών σε επίσημη και άκαμπτη στάση. Στα έργα του είναι εμφανής η επιρροή του από τη μαθητεία του στη Γαλλία. Το έργο και η τεχνοτροπία του παρουσιάζουν αρκετές ομοιότητες με τις αντίστοιχες του Ιταλού ζωγράφου Φραντσέσκο Πίτζε, με τη διαφορά πως ο Κριεζής αποφεύγει τη διεισδυτική, λεπτομερή και επίπεδη απόδοση του Πίτζε κινούμενος προς μια πιο πλαστική και πιο ευαίσθητη απόδοση. Έργα του φυλάσσονται στο Μουσείο Μπενάκη, στην Εθνική Πινακοθήκη, στο Ιστορικό Αρχείο Ύδρας κ.α.

Ο Κριεζής υπήρξε και αγιογράφος. Μεταξύ άλλων φιλοτέχνησε τις αγιογραφίες της εκκλησίας της Αγίας Ειρήνης στον Πόρο ενώ άλλη γνωστή του αγιογραφία είναι η *Μαγδαληνή*, με την οποία συμμετείχε στο διαγωνισμό των Ολυμπίων του 1875.

## Φωτοθήκη


File:Lady Hydra.jpg|Προσωπογραφία Υδραίας αρχόντισσας, 1847.
File:Captain Psara.jpg|Ψαριανός καπετάνιος.
File:Andreas Miaoulis.jpg|Ο ναύαρχος Ανδρέας Μιαούλης, 1842.



## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Προσωπογράφοι
Ανδρεας
Λίμνη Βικτόρια

Η λίμνη **Βικτώρια** ή **Βικτόρια**, γνωστή τοπικά και ως **Ουκερέουε** (*Ukerewe*) και **Ναλουμπάαλε** (*Nalubaale*), είναι η μεγαλύτερη σε έκταση λίμνη της Αφρικής. Εκτός αυτού, είναι η μεγαλύτερη τροπική λίμνη της Γης και η δεύτερη σε έκταση λίμνη γλυκού νερού της Γης. Είναι επίσης γνωστή ως μία από τις πηγές του Νείλου (για την ακρίβεια του Λευκού Νείλου, ενώ ο ποταμός που εκβάλλει σε αυτή ονομάζεται Καγκέρα).

Το σχήμα της είναι χονδρικά ελλειπτικό με μήκος 337 χιλιόμετρα και πλάτος 240 χλμ. Η μέση έκτασή της ανέρχεται σε 68.800 τετραγωνικά χιλιόμετρα, δηλαδή περίπου το μισό της έκτασης όλης της Ελλάδας. Το μήκος των ακτών της είναι 3.440 χλμ. Το μέσο βάθος της είναι 40 μέτρα, ενώ το μέγιστο 84 (σχετικά ρηχή για την έκταση της). Ο μέσος όγκος του νερού της ανέρχεται σε 2.750 κυβικά χιλιόμετρα (δηλαδή αντιστοιχεί σε 2,75 τρισεκατομμύρια τόνους νερού) κάτι που την καθιστά την ένατη σε όγκο υδάτων λίμνη της Γης. Οι γεωγραφικές συντεταγμένες της είναι γεωγραφικό πλάτος 2°03’ νότιο και γεωγραφικό μήκος 33°04’ ανατολικό, ενώ το βόρειο άκρο της εφάπτεται σχεδόν στον ισημερινό της Γης. Η επιφάνειά της βρίσκεται σε μέσο υψόμετρο 1.133 μέτρα πάνω από την επιφάνεια της θάλασσας.

Η λίμνη συγκεντρώνει τα νερά του εδάφους από μία περιοχή (λεκάνη απορροής) εκτάσεως 238.900 τετραγωνικών χιλιομέτρων. Αυτή η περιοχή, και η ίδια η λίμνη, μοιράζεται μεταξύ των κρατών Ουγκάντα, Τανζανία και Κένυα. Η πρωτεύουσα της Ουγκάντας, η Καμπάλα, βρίσκεται στις όχθες της λίμνης.

Χαρακτηριστικό της λίμνης Βικτώρια είναι και τα πολλά της νησιά, περίπου 3.000.

## Εξωτερικοί σύνδεσμοι
right|300px|thumb|Η λίμνη όπως φαίνεται από την περιοχή της Καμπάλα

* Decreasing levels of Lake Victoria Worry East African Countries
* Bibliography on Water Resources and International Law Peace Palace Library
* New Scientist article  on Uganda's violation of the agreed curve for hydroelectric water flow.
* Dams Draining Lake Victoria 
* Troubled Waters: The Coming Calamity on Lake Victoria multimedia from CLPMag.org
**Οργανισμοί της Κοινότητας Ανατολικής Αφρικής**
* Lake Victoria Basin Information Resources Database
* Lake Victoria Development Programme
* Lake Victoria Fisheries Organisation


Κατηγορία:Λίμνες της Τανζανίας
Κατηγορία:Λίμνες της Ουγκάντας
Κατηγορία:Λίμνες της Κένυας
Κατηγορία:Συνοριακά τριεθνή σημεία
Αρχιτεκτονική φον Νόιμαν

με-πλαίσιο|Σχέδιο της αρχιτεκτονικής φον Νόιμαν
Οι σύγχρονοι ηλεκτρονικοί υπολογιστές σχεδιάζονται με βάση τις αρχές που διατυπώθηκαν το 1945 από τον Τζον φον Νόιμαν στο Ινστιτούτο Προηγμένων Επιστημών στο Πανεπιστήμιο του Πρίνστον. Αυτές οι θεμελιώδεις αρχές, οι οποίες αναφέρονται παρακάτω, συνιστούν την **αρχιτεκτονική φον Νόιμαν**.

* Τα δεδομένα και οι εντολές των εκτελούμενων προγραμμάτων αποθηκεύονται σε μια μοναδική μνήμη εγγραφής-ανάγνωσης.
* Τα περιεχόμενα της μνήμης αυτής μπορούν να διευθυνσιοδοτηθούν κατά κελί, χωρίς να μας ενδιαφέρει ο τύπος των δεδομένων που περιέχεται εκεί.
* Η εκτέλεση των εντολών του προγράμματος πραγματοποιείται σειριακά (εκτός και αν υπάρχει ρητή διακλάδωση), από μια εντολή στην επόμενη.
Η αρχιτεκτονική von Neumann προβλέπει την ύπαρξη ενός επεξεργαστή, ο οποίος επικοινωνεί με τη μνήμη καθώς και με μια σειρά από συσκευές εισόδου/ εξόδου μέσω διαύλων.

Δίαυλοι υπολογιστή

Η επικοινωνία μεταξύ των διαφόρων τμημάτων του υπολογιστή εκτελείται από ομάδες καλωδίων που ονομάζονται δίαυλοι (buses):

• Δίαυλος ελέγχου (control bus),

• Δίαυλος διευθύνσεων (address bus),

• Δίαυλος δεδομένων (data bus).

Κατηγορία:Αρχιτεκτονική υπολογιστών
Ουπουαούτ

Ο **Ουπουαούτ**, ή **Ουεπουάουτ**, ή **Ουεπουαούτ**, ή **Ουεπουαουέτ** ή  **Απχέρου** ή **Οφόις** -όπως μεταγράφηκε στην Αρχαιοελληνική η αιγυπτιακή λέξη είναι θεός της αιγυπτιακής μυθολογίας με κεφαλή λύκου ή τσακαλιού, αν και θεόμορφος παρουσιάζεται μόνον ο Άνουβις, με τον οποίο δεν πρέπει να συγχέεται ο Ουπουαούτ. Η λέξεις *ουπ ουαούτ* σημαίνουν «εκείνος που ανοίγει τους δρόμους προς τη Δύση». Σε προϊστορικά ανάγλυφα απεικονίζεται ως θεός-λύκος, καθοδηγητής των πολεμιστών της φυλής. Με τον ίδιο τρόπο απεικονίζεται κατά την «κύρια πομπή του του Ουπ ουαούτ» να οδηγεί, πάνω σε μεγάλη ασπίδα, την πομπή των οσιρικών εορτών. Εμφανίζεται ενίοτε να οδηγεί τη βάρκα του Ήλιου στο νυχτερινό ταξίδι της, αλλά και τη βάρκα του Όσιρι ή να τη σύρει προς τον νότιο και τον βόρειο ουρανό.

Αρχαίος πολεμικός θεός, λατρεύτηκε επίσης ως θεός των νεκρών, ιδίως στην Άβυδο, όπου, πριν αντικατασταθεί από τον Όσιρι, ήταν κύριος της Νεκρόπολης με την επωνυμία *Χεντ Αμεντί*, (εκείνος που προΐσταται της Δύσης).

Τοπικός θεός της Ασυούτ, της Λυκοπόλης των Ελλήνων, ο Ουπουαούτ εισήλθε πολύ αργά στον οσιρικό μύθο ως σύμμαχος του Όσιρι. Υπήρξε μαζί με τον Άνουβι κύριος συνεργάτης του Όσιρι στην εκστρατεία για την κατάκτηση του κόσμου. Σε νεότερες εποχές και οι δύο θεότητες απεικονίζονταν με στρατιωτική ενδυμασία. Σε μεταγενέστερες περιόδους ο Ουπουαούτ θεωρείται γιος του Όσιρι ή μορφή του. Στην οσιρική μορφή του αποκαλείται *Σεκχεμτάουι*, Ισχύς των Δύο Χωρών, υιοθετώντας με αυτόν τον τρόπο το σύμβολο της ένωσης Άνω και Κάτω Αιγύπτου.

## Σημειώσεις παραπομπές


## Βιβλιογραφία

* Ions Veronica 1968, *Egyptian Mythology*, Newnes Books, London.

Κατηγορία:Θεότητες της αιγυπτιακής μυθολογίας
Κατηγορία:Θεότητες του θανάτου
Κατηγορία:Θεότητες του πολέμου
Κατηγορία:Θεότητες του Κάτω Κόσμου
Κατηγορία:Μυθολογικά κυνοειδή
Ενωμένη Δημοκρατία της Υεμένης

**"Ενωμένη Δημοκρατία"** είναι ο τίτλος του εθνικού ύμνου της Υεμένης. Οι στίχοι γράφτηκαν από τον Αμπνταλάχ *αλ-Φαντχούλ* Αμπντουλγουαχάμπ Νομάν κι η μουσική από το συνθέτη Αγιούμπ Ταρίς. Αποτελούσε τον εθνικό ύμνο της Νότιας Υεμένης, μέχρι την ένωση βόρειας και νότιας χώρας το 1990. 

## Αραβικοί στίχοι
:Raddidi Ayyatuha 'D-dunya Nashidi
:Raddidihi Wa a'idi Wa aidi
:Wa 'Dhkuri Fi Farhati Kulla Shahidi
:Wa 'Mnahihi Hullalan Min Daw'i Idi

:Raddidi Ayyatuha 'D-dunya Nashidi
:Raddidi Ayyatuha 'D-dunya Nashidi

:Ya Biladi, Nahnu Abna'u Wa Ahfadu Rijalik
:Sawfa Nahmi Kulla Ma Bayna Yadayna Min Jalalik
:Wa Sayabqa Khalida 'D-daw'i 'Ala Kulli 'El-masalik
:Kullu Sakhrin Fi Jibalik, Kullu Dharrati Rimalik

:Kullu Anda'i Dilalik, Milkuna
:Innaha Milku Amanina 'L-kabirah, Haqqana
:Ja'a Min Amjadi Madiki 'L-muthirah

:Raddidi Ayyatuha 'D-dunya Nashidi
:Raddidi Ayyatuha 'D-dunya Nashidi

:Wahdati, Wahdati, Ya Nashidan Ra'i'an Yamla'u Nafsi
:Anti Ahdun 'Aliqun Fi Kulli Dhimmah
:Rayati, Rayati, Ya Nasijan Hiktahu Min Kulli Shamsi
:Ukhludi Khafiqatan Fi Kulli Qimmah
:Ummati, Ummati, Imnahini 'L-ba'sa Ya Masdari Ba'si
:Wa 'Dhkhurini Laki Ya Akrama Ummah

:'Ishtu Imani Wa Hubbi Sarmadiyya
:Wa Masiri Fawqa Darbi 'Arabiyya
:'Ishtu Imani Wa Hubbi Sarmadiyya
:Wa Masiri Fawqa Darbi 'Arabiyya
:Wa Sayabqa Nabdu Qalbi Yamaniyya
:Lan Tara 'D-dunya Ala Ardi Wasiyya.

:Raddidi Ayyatuha 'D-dunya Nashidi
:Raddidihi Wa a'idi Wa aidi
:Wa 'Dhkuri Fi Farhati Kulla Shahidi
:Wa 'Mnahihi Hullalan Min Daw'i Idi

:Raddidi Ayyatuha 'D-dunya Nashidi
:Raddidi Ayyatuha 'D-dunya Nashidi

## Ελληνική μετάφραση

:Επανάλαβε, λαέ, το τραγούδι μου.
:Ας αντηχήσει ξανά και ξανά.
:Θυμήσου κάθε μάρτυρα μέσα από τη χαρά μου. 
:Περίβαλλέ τον με το λαμπρό μανδύα της γιορτής μας. 

:Επανάλαβε, λαέ, το τραγούδι μου.
:Επανάλαβε, λαέ, το τραγούδι μου.

:Πατρίδα μου, είμαστε παιδιά κι εγγόνια των ανθρώπων σου.
:Στα χέρια σου θα φυλάξουμε όλη τη μεγαλοπρέπειά σου. 
:Το φως της θα 'ναι αθάνατο παντού
:σε κάθε πέτρα των βουνών σου, σε κάθε μόριο της γης σου.

:Πηγή μας είναι τα ύδατά σου.
:Είναι δικαίωμά μας κι είναι πηγές για τις μεγάλες τις ευχές μας. 
:Κι ήρθαν από τις μεγάλες δόξες του παρελθόντος σου. 

:Επανάλαβε, λαέ, το τραγούδι μου.
:Επανάλαβε, λαέ, το τραγούδι μου.

:Ενότητα, υπέροχο άσμα γέμισε την ύπαρξή μου
:Είσαι η υπόσχεση στην απόκρισή μας
:Σημαία μου, ύφασμα φτιασμένο από κάθε ήλιο
:Να υψώνεσαι για πάντα σε κάθε κορυφή
:Έθνος μου, πηγή δύναμης, δώσε μου πυγμή
:Και φύλαξέ με για χάρη σου, έθνος των εθνών. 

:Στην πίστη και την αγάπη είμαι μέρος της ανθρωπότητας.
:Άραβας είμαι για όλη μου τη ζωή. 
:Η καρδιά μου χτυπάει μαζί με την Υεμένη. 
:Κανείς ξένος δε θα κυριεύσει την Υεμένη. 

:Επανάλαβε, λαέ, το τραγούδι μου.
:Ας αντηχήσει ξανά και ξανά.
:Θυμήσου κάθε μάρτυρα μέσα από τη χαρά μου. 
:Περίβαλλέ τον με το λαμπρό μανδύα της γιορτής μας. 

:Επανάλαβε, λαέ, το τραγούδι μου.
:Επανάλαβε, λαέ, το τραγούδι μου.

## Εξωτερικοί σύνδεσμοι
* Ορχηστρική έκδοση σε μορφή RealAudio
* Στίχοι στα αραβικά
* αρχείο MIDI 
* Himnuszok - Ο ύμνος με τραγούδι, στον ιστότοπο "Himnuszok" .

Κατηγορία:Εθνικοί ύμνοι
Κατηγορία:Εθνικά σύμβολα της Υεμένης
Lupang Hinirang

**Lupang Hinirang** είναι ο εθνικός ύμνος των Φιλιππινών. Η μουσική γράφτηκε το 1898 από το Julian Felipe στα ισπανικά, ενώ οι στίχοι προέρχονται από διασκευή του ποιήματος *Filipinas* του νεαρού στρατιώτη Jose Palma το 1899.

Αρχικά, δεν είχε στίχους, όταν υιοθετήθηκε ως Εθνικός Ύμνος των Φιλιππίνων και πραγματοποιήθηκε η πρώτη εκτέλεσή του κατά τη Διακήρυξη Ανεξαρτησίας της χώρας στις 12 Ιουνίου 1898. Κατά την αμερικανική κατοχή της χώρας, οι στίχοι μεταφράστηκαν στα αγγλικά, ενώ στην τοπική γλώσσα από το 1940 και μετά.

Ο εθνικός ύμνος είναι γνωστός κι ως *Bayang Magiliw* («αγαπημένη χώρα»), από τον πρώτο στίχο του ύμνου.

## Στίχοι
*Lupang Hinirang* σημαίνει «Εκλεκτή Γη» στη γλώσσα των Φιλιππίνων. Το ποίημα του Jose Palma *Filipinas* μεταφράστηκε από τα ισπανικά από τους: Julian Cruz Balmaceda, Ildefonso Santos και Francisco Caballo. Πραγματοποιήθηκαν μικρές αλλαγές το 1962 κι οι στίχοι χρησιμοποιούνται μέχρι σήμερα.

## Το αρχικό ποίημα ''Filipinas'' του Χοσέ Πάλμα

Tierra adorada
Hija del sol de Oriente,
Su fuego ardiente,
En ti latiendo está.

¡Tierra de amores!
Del heroísmo cuna,
Los invasores
No te hollarán jamás.

En tu azul cielo, en tus auras,
En tus montes y en tu mar
Esplende y late el poema
De tu amada libertad.

Tu pabellón, que en las lides
La victoria iluminó,
No verá nunca apagados
Sus estrellas ni su sol.

Tierra de dichas, del sol y de amores,
En tu regazo dulce es vivir.
Es una gloria para tus hijos,
Cuando te ofenden, por ti morir.

## Εξωτερικοί σύνδεσμοι
* Naional anthems info

Κατηγορία:Εθνικοί ύμνοι
Κατηγορία:Εθνικά σύμβολα των Φιλιππίνων
Himat Al Hima

**Humat Al-Hima** (αραβ. حماة الحمى, *Διαφεντευτές της πατρίδας*) είναι ο εθνικός ύμνος της Τυνησίας από το Νοέμβριο του 1987.

Οι στίχοι γράφτηκαν από το Mustafa Sadiq Al-Rafi'i και τον Aboul-Qacem Echebbi, ενώ η μουσική από το Mohammed Abdelwahab.

## Στίχοι

## Εξωτερικοί σύνδεσμοι
* Εθνικός ύμνος της Τυνησίας

Κατηγορία:Εθνικά σύμβολα της Τυνησίας
Κατηγορία:Εθνικοί ύμνοι
Κατηγορία:Εθνικοί ύμνοι σε Λα ύφεση μείζονα
Liberté

***Liberté*** (*Ελευθερία*) είναι ο εθνικός ύμνος της Γουινέας από την ανεξαρτησία της το 1958. 
Συνθέτης του ύμνου είναι ο Κοντόφο Μούσσα ενώ ο στιχουργός παραμένει άγνωστος.

## Γαλλικοί στίχοι
:Peuple d'Afrique!
:Le Passé historique!
:Que chante l'hymne de la Guinée fière et jeune
:Illustre epopée de nos frères
:Morts au champ d'honneur en libérant l'Afrique!
:Le peuple de Guinée prêchant l'unité
:Appelle l'Afrique.
:Liberté! C'est la voix d'un peuple
:Qui appelle tous ses frères a se retrouver.
:Liberté! C'est la voix d'un peuple
:Qui appelle tous ses frères de la grande Afrique.
:Bâtissons l'unité africaine dans l'indépendance retrouvée.

## Ελληνική μετάφραση
:Λαέ της Αφρικής!
:Το ιστορικό παρελθόν!
:Τραγούδα τον ύμνο της νεαρής και περήφανης Γουινέας
:Λαμπρό έπος των αδερφών μας
:Που έπεσαν νεκροί στο πεδίο της τιμής για να ελευθερώσουν την Αφρική!
:Ο λαός της Γουινέας που κηρύσσει την Ενότητα
:καλεί την Αφρική.
:Ελευθερία! Είναι η φωνή ενός λαού 
:Που καλεί όλα τα αδέρφια του να συναντηθούν ξανά.
:Ελευθερία! Είναι η φωνή ενός λαού
:Που καλεί όλα τα αδέρφια του από τη μεγάλη Αφρική.
:Ας χτίσουμε μια Ενωμένη Αφρική στην ανεξαρτησία που βρήκαμε και πάλι.

## Εξωτερικοί σύνδεσμοι
* MIDI File 

Κατηγορία:Εθνικά σύμβολα της Γουινέας
Κατηγορία:Εθνικοί ύμνοι
Μουζάκι

Με το όνομα **Μουζάκι** συναντώνται τέσσερις οικισμοί της Ελλάδας:
*Μουζάκι Καρδίτσας
*Μουζάκι Ζακύνθου
*Μουζάκι Ηλείας
*Μουζάκι Μεσσηνίας

Επίσης με το όνομά αυτό αναφέρεται ένα ακρωτήριο της Πελοποννήσου:
*Μουζάκι (ακρωτήριο)
Εμμανουήλ Μιαούλης

Ο **Εμμανουήλ Μιαούλης** (Ύδρα 1812- Αθήνα 1871) ήταν γιος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Ο Εμμανουήλ Μιαούλης γεννήθηκε στην Ύδρα το 1812. Κατατάχθηκε στο Βασιλικό Ναυτικό και έφθασε στο βαθμό του Πλοιάρχου Β.Ν.. Επίσης διετέλεσε διευθυντής του Ναυστάθμου. Πέθανε το 1871. Γιος του ήταν ο ζωγράφος Νικόλαος Βώκος.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.13ος, σελ.546.
 

Εμμανουηλ
Κατηγορία:Έλληνες αξιωματικοί του Πολεμικού Ναυτικού
Κατηγορία:Οικογένεια Σαχτούρη
Κατηγορία:Αρβανίτες
Ιωάννης Μιαούλης

Ο **Ιωάννης Μιαούλης** (Ύδρα 1803- Αθήνα 1830) ήταν τριτότοκος γιος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Ο Ιωάννης Μιαούλης ήταν πλοίαρχος στη μοίρα  του αντιναυάρχου Γεωργίου Σαχτούρη και διακρίθηκε στη μεταξύ Κυθήρων και Κρήτης ναυμαχία. Αργότερα όμως διαμένοντας στην Αθήνα την εποχή που την Ακρόπολη κατείχαν Τούρκοι έπαθε μόλυνση εκ τύφου και πέθανε μόλις 27 ετών το 1830.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.13ος, σελ.545.

Ιωαννης
Μιαούλης
Μιαούλης Ιωάννης
Κατηγορία:Αρβανίτες
Δημήτριος Α. Μιαούλης

Ο **Δημήτριος Μιαούλης** (1794-1836) ήταν αγωνιστής του 21΄.
## Βιογραφία
Γεννήθηκε στην Ύδρα και ήταν πρωτότοκος γιος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Από μικρός ασχολήθηκε με την ναυτιλία και με την έναρξη της επανάστασης εκπροσώπησε πρώτος απ'όλους την οικογένειά του. Τον Απρίλιο του 1821 διορίσθηκε από την κοινότητα της Ύδρας στόλαρχος των Υδραίικων σκαφών που με τη σύμπραξη των Σπετσιώτικων σκαφών, των οποίων ηγούταν ο Νικόλαος Μπότασης, ανέλαβε να εισπλεύσει στον Κορινθιακό Κόλπο, προκειμένου να εκδιώξει ή να καταστρέψει τουρκικά πλοία που ναυλοχούσαν στη Πάτρα. Πράγματι στις 21 Μαΐου η ελληνική αυτή μοίρα διέπλευσε τον Κορινθιακό Κόλπο και κάτω από καταιγιστικό πυρ των φρουρίων του Ρίου και του Αντιρίου ανάγκασε τα εν λόγω τουρκικά σκάφη να καταφύγουν στο μικρό λιμένα της Ναυπάκτου. Τότε πέντε αγγλικά πολεμικά πλοία που διέπλευσαν την περιοχή του Πατραϊκού έθεσαν τα τουρκικά σκάφη υπό την προστασία της σημαίας τους και τα συνόδευσαν στη Ζάκυνθο. 

Στη συνέχεια ο Δημήτριος Μιαούλης συμμετείχε με τον πατέρα του σε όλες τις μεγάλες ναυμαχίες της επανάστασης. Μάλιστα ως πλοίαρχος (κυβερνήτης) του «Κίμων» στάλθηκε στην Αγγλία για την μεταφορά της Επιτροπής που πήγε στο Λονδίνο για να ζητήσει την προστασία της Ελλάδας από την Αγγλία, κατά το πρότυπο της Ιονίου Πολιτείας. 

Μετά την εθνική Παλιγγενεσία έλαβε τον βαθμό του πλοιάρχου του Βασιλικού Ναυτικού, ενώ με προγενέστερη απόφαση του Καποδίστρια του είχε παραχωρηθεί εθνική γη στη Γλυκεία Ναυπλίου, όπου διατηρούσε αγρόκτημα.

Απεβίωσε το 1836. Ήταν παντρεμένος με την Μαρούσα Βουδούρη και είχε τρία παιδιά τους: Ανδρέα, Νικόλαο και Δημήτριο Μιαούλη.

## Παραπομπές


Κατηγορία:Οικογένεια Μιαούλη
Μιαούλης Δημήτριος
Κατηγορία:Αρβανίτες
Αντώνιος Μιαούλης

Ο **Αντώνιος Μιαούλης** (Ύδρα, 1800 - Γερμανία, 25 Οκτωβρίου 1836) ήταν Έλληνας αγωνιστής Ελληνικής Επανάστασης του 1821.

## Βιογραφία
Γεννήθηκε στην Ύδρα και ήταν δευτερότοκος γιος του ναύαρχου Ανδρέα Μιαούλη, γόνος της ιστορικής υδραΐικης οικογένειας των Μιαούληδων.

Έλαβε μέρος σε πολλές ναυμαχίες ως αρχιεπιστολέας του πατέρα του ενώ κατέγραψε λεπτομερώς τα γεγονότα της εποχής, τα οποία και τα εξέδωσε το 1833 στο Ναύπλιο με τον τίτλο *«Συνοπτική ιστορία των υπέρ της ελευθερίας της Ελλάδος γενομένων ναυμαχιών διά των πλοίων των τριών νήσων Ύδρας, Σπετσών και Ψαρρών, εν όλω τω διαστήματι του ελληνικού αγώνος»*.

Με την έλευση του Όθωνα έγινε υπασπιστής του και το 1836 τον συνόδευσε σε ταξίδι του στη Βαυαρία προκειμένου να παντρευτεί την Αμαλία. Απεβίωσε αιφνίδια κατά τη διάρκεια εκείνου του ταξιδιού στη Γερμανία, στις 25 Οκτωβρίου 1836, πιθανώς από χολέρα. Ενταφιάστηκε στο Ούφενχάιμ της Βαυαρίας.

Γιοι του Αντωνίου ήταν οι Ανδρέας και Εμμανουήλ Μιαούλης.

## Παραπομπές


## Πηγές
*" Νεώτερον Εγκυκλοπαιδικόν Λεξικόν Ηλίου" τομ. 13ος, σελ.545.
* 

Κατηγορία:Αγωνιστές του 1821
Αντωνιος
Κατηγορία:Έλληνες αξιωματικοί του Στρατού Ξηράς
Κατηγορία:Αρβανίτες